**Clarence Thomas** (s. 23. kesäkuuta 1948 Pin Point, Georgia) on yhdysvaltalainen tuomari ja Yhdysvaltain korkeimman oikeuden jäsen. Presidentti George H. W. Bush nimitti hänet virkaan heinäkuussa 1991 Thurgood Marshallin seuraajaksi. Thomas on korkeimman oikeuden historian toinen afroamerikkalainen tuomari.

Varhainen elämä
---------------

Thomasilla on yksi vanhempi sisar ja nuorempi veli. Lasten isä jätti perheen, ja talousvaikeuksien vuoksi veljekset lähetettiin asumaan isoisänsä kanssa. Ennen lakiopintojaan Thomas harkitsi katolisen papin uraa, mutta vaihtoi opintosuuntaa kuultuaan opiskelutoverinsa kommentoivan Martin Luther Kingin murhaa pilkkaavasti. Lähdettyään seminaarista hän opiskeli ensin englantia Massachusettsin Holy Cross Collegessa ja valmistui juristiksi Yalen yliopiston oikeustieteellisestä tiedekunnasta vuonna 1974.

Ura
---

### 1970- ja 1980-luvulla

Valmistuttuaan Thomas työskenteli Missourin oikeusministerin alaisuudessa sekä Monsanton lakimiehenä. Sitten hän muutti pääkaupunki Washingtoniin ja työskenteli muun muassa presidentti Ronald Reaganin hallinnossa.

Presidentti George H. W. Bush nimitti Thomasin vuonna 1989 Robert Borkin seuraajaksi Yhdysvaltain valitustuomioistuimen Columbian piirikunnan tuomariksi.

### Korkeimmassa oikeudessa 1991–

Presidentti Bush nimitti Thomasin heinäkuussa 1991 ehdokkaakseen korkeimpaan oikeuteen sen ensimmäisen afroamerikkalaisen jäsenen Thurgood Marshallin seuraajaksi. Nimitystä varjosti Thomasin entisen avustajan Anita Hillin syytökset seksuaalisesta häirinnästä. Syytöksille ei kuitenkaan löydetty tarpeeksi näyttöä, ja lokakuussa 1991 senaatti vahvisti nimityksen äänin 52–48.

John Oliver ilmoitti 19. helmikuuta 2024 tarjoavansa Thomasille miljoona dollaria vuodessa sekä yli 2 miljoonan dollarin arvoisen asuntoauton, mikäli tämä eroaisi tuomarin virastaan 30 vrk kuluessa. Taustalla oli Oliverin *Last Week Tonight* -jakso, jossa käsiteltiin Thomasin saamia lahjoja ja muita etuuksia, joita hän ei ole raportoinut asianmukaisesti.

Näkemykset
----------

Thomasia pidetään konservatiivisena tuomarina. Hän on tuomioistuimen äänestyksissä muun muassa vastustanut *affirmative action* -käytäntöä, joka mahdollistaa vähemmistöjen positiivisen syrjinnän. Korkeimman oikeuden palautettua aborttioikeudesta päättämisen osavaltioille vuonna 2022 Thomasin kannan mukaisesti Thomas sanoi, että korkeimman oikeuden tulisi harkita uudelleen myös niitä päätöksiä, jotka ovat estäneet osavaltioita kieltämästä samansukupuolisten avioliitot ja ehkäisyn.

Yhdysvaltain perustuslain tulkinnan suhteen Thomas on niin sanottu originalisti, eli hänen mielestään perustuslakia pitää lukea sen alkuperäisen tarkoituksen mukaisesti.

Teokset
-------

* *My Grandfather's Son*. Harper Collins, 2007. ISBN 978-0-06-056555-8.

Lähteet
-------

1. ↑  Chin, Paula: The Making of a Judge *People.com*.  22.7.1991. Viitattu 22.11.2018. (englanniksi)
2. 1 2 3 4 5 6  Clarence Thomas Biography *Biography.com*. A&E Television Networks, LLC. Viitattu 4.1.2017. (englanniksi)
3. 1 2 3  Thomas, Clarence *Federal Juidical Center*. Viitattu 4.1.2017. (englanniksi)
4. ↑  John Oliver offers to pay Clarence Thomas $1m a year if he resigns from supreme court *The Guardian*.  19.2.2024. Viitattu 26.2.2024. (englanniksi)
5. ↑  Jenna Amatulli: Clarence Thomas says Supreme Court should ‘reconsider’ legalising same-sex marriage and contraception in wake of Roe decision *Independent*.  24.6.2022. Viitattu 23.7.2022.
6. ↑  Taiyler Simone Mitchell: Former clerk for Supreme Court Justice Clarence Thomas says he is a 'wonderful' person with 'originalist' views, but 'he will be judged for what he does as a justice' *Business Insider*.  7/2022. Viitattu 21.7.2022.
7. ↑  Steven G. Calabresi: On Originalism in Constitutional Interpretation National Constitution Center. Viitattu 21.7.2022.

Aiheesta muualla
----------------

* Kuvia tai muita tiedostoja aiheesta **Clarence Thomas** Wikimedia Commonsissa

Yhdysvaltain korkeimman oikeuden tuomarit

* Roberts (puheenjohtaja)
* Thomas
* Alito
* Sotomayor
* Kagan
* Gorsuch
* Kavanaugh
* Barrett
* Jackson


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Italia
* Israel
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* NARA
* SNAC
* IdRef

 |

 |